**Generelt**

Korets dirigent, Laima Paplauskaite, kommer fra Litauen. Hun har studeret musikvidenskab i 5 år i Ålborg, spillet violin siden hun var 5, spillet klaver, saxofon og slagtøj og sunget såvel rytmisk som klassisk musik og er sideløbende uddannet kordirigent. Laima tager nu en overbygning i ensembleledelse på Musikkonservatoriet i København og pendler hver torsdag til Bornholm.

En til to gange hver sæson har vi ”lang lørdag”, hvor vi øver koncentreret. Vi har haft stor glæde af korspecialisten Jon Hollesen og Ursula Bambuch, der på hver deres måde lærer os korteknik.

Vi deltager i Museets Helligtrekonger – arrangement i Skt. Nicolaj Kirke den 5. januar på skift med Nylarskoret.

Ofte har vi arrangeret fællesspisning på ”Lang lørdag”. Ind imellem har koret været ude at rejse sammen. Vi har været i Svendborg, på en endagstur til Ystad, sunget i Tivoli og i Emdrup Kirke og været en tur på Christiansø og i 2013 en tur i Polen, hvor vi bl.a. sang med et kor, der havde besøgt Bornholm og sunget med os her.

At synge er en glæde. Hvis du selv giver en masse energi og koncentration, når du er til prøve, så får du rigtig meget igen! Vi håber, at du vil få meget glæde af at synge med os og ønsker dig velkommen!

Bestyrelsen:

Formand : **Helle Friberg**

Sekretær : **Hanne Gilling Nielsen**

Kasserer : **Rolf Leeberg**

Øvrige medlemmer : **Suzanne Ringsted, Elin Sundgaard**

Suppleanter : **Ingrid Christensen, Mona Lise Jensen ------------------------**

Revisor/-suppleant : Carsten Andersen /- Marianne Holo

Kor 72, nøgleadministrator: Helle Friberg

Historisk arkiv : Sven Lindahl

Nodearkivar : Rolf

Musikfiler : Laima

Webmaster : Peder Andreasen

Hjemmeside : Hanne

Fundraiser : Annelie, Suzanne og Rolf

Øvrige oplysninger: Se hjemmesiden: [www.bmkor.dk](http://www.bmkor.dk)

****

**Velkommen ind i BMK**:

Bornholmske

Musikamatørers

Kor!

Koret er åbent for alle, der har vilje og lyst til at synge i kor.

**Hvem er vi?**

Koret startede i 1979 og har kunnet fejre 45 års jubilæum. Vi er ca. 25 glade medlemmer, hvor nogle har sunget i koret næsten alle årene. Du vil derfor opleve, at nogle af sangene kan vi bare! Hæng på så godt du kan - vi har alle prøvet at være nye! Det er ikke alle, der læser noder, så derfor findes der ofte indspillede stemmer, du kan øve efter – enten på hjemmesiden eller tilsendt på mail. Alle i bestyrelsen svarer gerne på spørgsmål, du måtte have lyst til og brug for at stille.

**Øvested og –tid m.v**.: Vi øver hver torsdag kl. 19.00-21.30. på Søndermarksskolen. Der er pause i 15 min., hvor meddelelser gives og medbragt drikkelse nydes – måske med lidt fødselsdagsgodter.

**Hjemmeside:**

Koret har en hjemmeside: [www.bmkor.dk](http://www.bmkor.dk). Her kan du læse om koret og koncerterne samt korets vedtægter og historie. Korets kalender, medlemsliste og samlesæt med særlige sange ligger der også. Du kan finde referater fra diverse møder og finde og måske øve på sangene i samlesættet og andet, vi har på programmet.

Hvis du vil ind og have fat i noder, øvefiler,

samlesæt og referater, skal du logge dig på med en kode, som du får udleveret, når du bliver medlem.

**Noder:**

Du får udleveret "Kor72-bøgerne" m.v. til låns af vores nodearkivar og kasserer, Rolf, når du bliver medlem. Kor72 er en paraplyorganisation under Dansk Amatør Musik, DAM. Noder, der indkøbes i forbindelse med koncerter, er din ejendom, men du er meget velkommen til at donere dem til koret, når koncerterne er slut – eller du udtræder af koret for stedse.

**Samlesættet**

Vi synger løbende nogle numre fra samlesættet til prøverne, så husk at have det med! Sangene er velkendte af de fleste i koret. Samlesættet indeholder mange fine sange, som er sjove at synge. Vi arbejder på at få dem lært rigtig godt. Hvis du er ny, vil det være godt at øve disse sange hjemme – evt. ved hjælp af hjemmesidens lydfiler.

**Kontingent:**

Vi betaler halvårligt kontingent – i 2025 er prisen 700 kr. pr. sæson. Hvis du er forhindret i at deltage i en sæson, kan du betale 100.- Du vil så blive informeret om aktiviteterne og kan være med til sociale arrangementer som ”nedvarmning” og rejser og have gratis adgang til koncerterne.

**Koncerter:**

Vi afholder som regel 2 koncerter til jul og 1 eller 2 koncerter i foråret enten for et betalende publikum eller vi får betaling af kirken. Derfor er det vigtigt, at vi fungerer optimalt. Se mere under Generelt.

Koncertpåklædningen er som regel helt i sort. Mændene har et rødt slips og kvinderne en rød broche eller farvede tørklæder, der udleveres af Elin til koncerterne. Begge dele er korets ejendom. "Løsbladsnoder" medbringer du i en sort mappe (hvis ikke andet aftales). I forbindelse med koncerterne holder vi som regel sæsonafslutning med spisning og sange fra samlesættet. (nedvarmning)

**Vi forventer:**

**Mødedisciplin**

Deltag så vidt muligt i ALLE prøver, som starter kl. 19.00 præcis. Har du en vigtig grund til ikke at møde op, så er det dit ansvar at finde ud af, hvad der er blevet sunget, og hvad der skal øves på til næste korprøve. Husk at skrive dig på korets fraværsliste i god tid. Den opbevares hos Hanne. Hvis du på grund af pludseligt opståede problemer ikke kan komme, så meld afbud til Hanne 29253993 ([hanne@gilling.dk](mailto:hanne@gilling.dk)) eller Helle Friberg 51538117 (helle.friberg@hotmail.com)

**Øvning hjemme:**

De fleste af os har brug for at øve hjemme mellem prøverne. Hvis du ikke kan læse noder, er der hjælp at hente flere steder: På korets hjemmeside ligger der filer til sangene i vores samlesæt og ofte også til de værker, vi skal opføre. Af og til får du tilsendt et link, hvor du kan hente filerne. I nogle stemmegrupper arrangeres der af og til ekstra prøver. Du kan evt. selv tage initiativ til, at der arrangeres øve-eftermiddage i din gruppe.

**Under prøverne**

Under prøven er det optimalt, at du koncentrerer dig 100 % om det, der øves på - også selv om det ikke er din egen stemme. Man behøver ikke kede sig. Følg med i teksten og ordfordelingen. Der er ofte samme rytme i de forskellige stemmer.